OZNÁMENIE

adresy na doručovanie oznámení o delegovaní členov do špeciálnej volebnej komisie 29. októbra 2022

Špeciálny spôsob hlasovania vo voľbách do orgánov samosprávnych krajov a vo voľbách do orgánov samosprávy obcí, ktoré sa vykonajú 29. októbra 2022 upravuje zákon č. 185/2022 Z. z. o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony. Na zabezpečenie špeciálneho spôsobu hlasovania sa pre každý špeciálny volebný obvod zriaďuje špeciálna volebná komisia.

Do **špeciálnej volebnej komisie** v podmienkach obce Lednické Rovne môže delegovať jedného člena politická strana, politické hnutie alebo koalícia, ktorá podala kandidátnu listinu pre voľby do Obecného zastupiteľstva obce Lednické Rovne. Oznámenie o delegovaní člena doručí politická strana, politické hnutie alebo koalícia starostovi obce najneskôr 20 dní predo dňom konania volieb, **t.j. do 9. októbra 2022.**

Oznámenie o delegovaní člena do špeciálnej volebnej komisie musí obsahovať:

• meno, priezvisko a dátum narodenia člena s uvedením adresy, na ktorú možno doručovať písomnosti, a telefonického a e-mailového kontaktu,

• meno, priezvisko a podpis osoby:

* oprávnenej konať v mene politickej strany a odtlačok pečiatky politickej strany;
* oprávnenej konať za každú politickú stranu tvoriacu koalíciu a odtlačok pečiatky každej politickej strany tvoriacej koalíciu, ak ide o koalíciu.

Oznámenie o delegovaní člena do špeciálnej volebnej komisie možno doručiť v listinnej forme alebo elektronicky. Lehota na doručenie oznámenia sa končí uplynutím posledného dňa lehoty. Na oznámenia doručené po uplynutí tejto lehoty sa neprihliada.

V listinnej forme možno doručiť oznámenie o delegovaní člena do špeciálnej volebnej komisie v pracovných dňoch do podateľne obecného úradu alebo prostredníctvom pošty na adresu: **Obecný úrad Lednické Rovne, Námestie slobody 32, 020 61 Lednické Rovne.**

Ak sa politická strana, politické hnutie alebo koalícia rozhodla pre doručenie oznámenia prostredníctvom pošty, pre vznik členstva v špeciálnej volebnej komisii je rozhodujúci dátum, kedy bolo oznámenie doručené. Nepostačuje, ak v tento deň bolo oznámenie podané na pošte.

Elektronickou formou sa rozumie sken oznámenia o delegovaní člena do špeciálnej volebnej komisie, ktorý možno doručiť na e-mailovú adresu: **podatelna@lednickerovne.sk** Pre vznik členstva vo volebnej komisii je rozhodujúci dátum, kedy bolo oznámenie doručené do e-mailovej schránky príjemcu. Nepostačuje, ak v tento deň bolo oznámenie odoslané.

Kontaktná osoba: PhDr. Tatiana Štraussová, zapisovateľ mestskej volebnej komisie

Telefónne číslo: 042/28 53 407, mobil 0907 757 224,

E-mailová adresa: t.rodova@lednickerovne.sk

Pracovisko: Obecný úrad Lednické Rovne, Námestie slobody 32, 020 61 Lednické Rovne

V Lednických Rovniach, dňa 03.10.2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Marian Horečný

starosta obce